google/wiki40b huggingface dataset:
Kvitsjøen

Kvitsjøen (russisk Бе́лое мо́ре (Bjeloje More), «hvite hav») er en stor innbuktning av Nordishavet i det nordvestlige Russland, sør for Barentshavet. Grensa mot Barentshavet trekkes langs ei linje fra Svjatoj Nos på Murmankysten til Kapp Kanin.
Hele Kvitsjøen er under russisk overherredømme og betraktes som en del av de innenlandske havene til Russland. Den fremste havnen i Arkhangelsk er lokalisert i Kvitsjøen. For det meste av Russlands historie var dette Russlands fremste senter for internasjonal maritim handel, gjennomført av de såkalt pomorer («kystboere», avledet fra pomorje, «kyst»), russere som drev byttehandel i Finnmark fra Kholmogory, såkalt pomorhandel. I moderne tid, fra begynnelsen av 1900-tallet, ble den viktig sovjetsk marinebase for ubåter. Kvitsjøkanalen forbinder Kvitsjøen med Østersjøen.
Kvitsjøen har et areal på ca. 90 000 km² og gjennomsnittsdybden er på ca. 90 m. Havet er omgitt av Karelen i vest, Kolahalvøya i nord og Kaninhalvøya i nordøst. Barentshavet er forbundet med Kvitsjøen gjennom den 50 km brede Kvitsjøhalsen og lenger inn deler havet seg i Dvina-, Onega- og Kandalaksjabukta. Kvitsjøen er forbundet med Østersjøen gjennom elver og kanaler; via Kvitsjøkanalen til innsjøen Onega, videre på elven Svir og elven Neva til St. Petersburg. Kvitsjøen er islagt mellom oktober og mai; men råker holdes åpne av isbrytere.

Historie

Den viktige havnebyen Arkhangelsk ligger ved Kvitsjøen. I mange hundre år har byen vært hovedsentrum for internasjonal handel over havet, fra vikingene og håløygene i tidlig middelalder til engelskmenn på 1500-tallet og hollendere på 1600-tallet. Ottar fra Hålogaland fortalte at han hadde besøkt Kvitsjøen (norrøn: Gandvik) for handel så tidlig som på 800-tallet. Allerede da var det bosetting på bredden av Nordre Dvina, trolig i det området Arkhangelsk ligger i dag. Nordmenn skal også ha drevet selfangst i Kvitsjø-området. Handelsfolket ved Kvitsjøen kaltes pomorer (folket ved havet), og vi kjenner dem gjennom pomorhandelen med Nord-Norge, som hadde sin blomstringstid på 1800-tallet. I moderne tid har området hatt en viktig russisk millitærbase for undervannsbåter.
Klosteret på Solovkiøyene i Kvitsjøen var i flere hundre år det religiøse hovedsetet i Nordvest-Russland. Klosteret har hatt to glansperioder; den ene på 1500-tallet da den første store kirka og kampesteinsmuren ble bygget, og den andre på 1800-tallet da det ble bygget ny kirke, skipsverft (med blant annet en av Russlands første tørrdokker) og kraftverk. Det ble også anlagt botanisk hage på klosteret. Like etter den russiske revolusjon i 1917 og Lenin overtok styret opprettet han landets første Gulag-leir på øyene, og dette varte til andre verdenskrig. Etter krigen ble klosteret brukt til marineskole. Først i 1992 fikk den russiske kirken kontroll over klosteret igjen.
Dragon 2

SpaceX Dragon 2 er et romskip fra selskapet SpaceX for befordring av astronauter til og fra Den internasjonale romstasjonen (ISS), med hjelp av bæreraketten Falcon 9 Block 5. Den første ubemannede flyvningen fant sted i 2019.
Romskipet er en kapsel som skiller seg noe fra tidligere romkapsler, da den redningsraketten som skal unnsette kapselen ved et eventuelt havari av bæreraketten, er integrert i kapselen.
Samferdselsdepartementet

Historie

Departementet ble opprettet i 1946, ved omlegging av Arbeidsdepartementet (1885–1946).
Pico Bolívar

Høyde

I 2002 gjorde klatrerne Diego Deiros og Carlos Rodriguez ved universitetet Simon Bolivar og Jose Napoleon Hernandez, det venezuelanske Institutt for Geografi målinger for å bestemme høyden på toppen, og fikk et resultat på  4978,4 ±0,4 meter. De brukte fem GPS-mottakere med dobbel frekvens samtidig. For målingen ble det etablert et geodetisk nettverk, som bestod av disse hjørnene: Pico Bolívar, El Toro, Piedras Blancas, Mucuñuque og Observatory. Sistnevnte tilhører Venezuelas geosentriske nettverk.
Tillerbyen skolekorps

Tillerbyen skolekorps er et korps fra bydelen Tiller i Trondheim. Det har musikanter fra grunnskolene Tonstad, Hårstad og Rosten. Korpset har 48 medlemmer (2015) fordelt på hovedkorps, juniorkorps og aspirantkorps. Korpset har øvelser ved Tonstad skole, Torvmyra 4, Tiller på torsdager kl 17.30 - 20.00. Dirigent for hovedkorpset er Stian Rødskjær og Marianne Olsen dirigerer aspiranter og juniorer. Leder er Rune Særvold.

Historikk

Korpset ble etablert i 1982 for musikanter fra grunnskolene på Tiller.

Uniform

Korpsets uniform består av røde jakker, grå bukser med hvite sidebånd, rød skjermlue, hvit skjorte med rød sløyfe, sorte strømper og sorte sko. I tillegg benyttes det hvite hansker ved utendørskonserter.

Konkurranse

Korpset har i flere år deltatt på den NMF-arrangerte konkurransen Trøndersk mesterskap. I 2014 kom korpset på 4.-plass blant 18 påmeldte korps i 3. divisjon, og fikk samtidig utmerkelsen for mest go'stemte juniorkorps/aspirantkorps. Flere år har de samarbeidet med Statsdbygd skolekorps og deltatt i 2. divisjon.
Oxilus

Utseende

Middelsstore (ca. 12 millimeter), lange og tynne, mørke trebukker. Antennene er lengre enn kroppen og sagtakkede. Hodet er forholdsvis stort, bredere enn pronotum, som er sylindrisk med en kraftig tann midt på hver sidekant, mye lengre enn bredt. Dekkvingene er smale og parallellsidige, beina ganske lange.

Utbredelse

Slekten er vidt utbredt i det østlige og sørlige Afrika inkludert Jemen.
Topdalsfjorden

Topdalsfjorden er en sidearm av Kristiansandsfjorden som strekker seg nord-sør fra Topdalselvas munning til Gleodden/Marvika. Fra elveoset ved Kjevik og Hamresanden og videre innover brukes navnet Ålefjærfjorden. Fra Ålefjær til Gleodden er det 5 nautiske mil.
Topdalsfjorden ble i en periode fra 2013 til mars 2014 skrevet Tofdalsfjorden. Tveit historielag fremmet i 2012 forslag for Kartverket om at navnet skulle endres i samsvar med lokal uttale blant deler av befolkningen. Kartverket fattet vedtak i medhold av stadnavnlova om endring av skrivemåten i navnet den 4. februar 2013. Navneskiftet var omstridt blant de lokale innbyggerne. Den 17. mars 2014 vedtok Klagenemnda for stedsnavnsaker at Topdal og Tovdal skulle sidestilles og Tofdal gikk ut som godkjent skrivemåte. Den 5. juni 2015 gjorde Klagenemnda for stedsnavnsaker et endelig vedtak på at for navnet på fjorden fastsettes skrivemåten Topdalsfjorden. For elven fastsettes skrivemåten Tovdalselva for den øverste delen. Topdalselva/Tovdalselva blir sidestilt for den aller nederste delen.
Fjorden med sin elveos hadde tidlig betydning for handel og skipsfart. I dokumenter fra 1600-tallet og utover er lasteplasser i Gjusvik (Justvik), Tveit (Grovika), Lyngesund (Fuglevik) og Vige nevnt. Laksefisket i Topdalselva var betydelig.
I 1897 ble Marvika Orlogsstasjon og Gleodden bestykket med kanoner og mineleggingsutstyr.
Den første broa over fjorden ble åpnet i 1956, Varoddbroa, som ved åpningen var Nord-Europas lengste hengebro. Frem til broåpningen gikk det ferje fra Varodden til Torsvig på Søm, mens det var ferjefri forbindelse mot øst via Ålefjær og over Birkeland til Lillesand.
Varoddbroa ble supplert med ytterligere en bro i 1994 slik at man kunne føre E18 i fire felt over fjorden.
I området mellom Hesteheia og Ringknuten i Topdalsfjorden ble det drevet søppeldeponering og -brenning i en årrekke fra 1950-tallet til 1973. Deponiet består av 250 000m³ masse. I dette området bygges for tiden (2006) et nytt havneanlegg for Kristiansand.
Jamaica International Invitational 2017

Jamaica International Invitational 2017 var et internasjonalt friidrettsstevne som ble arrangert i Kingston på Jamaica 20. mai 2017.
Ska 207

Historie

Norsk Elektrisk & Brown Boveri (NEBB) stod for de elektriske komponentene mens Skabo jernbanevognfabrik var ansvarlig for de tekniske og mekaniske komponentene.
Lokomotivene ble brukt til mindre transportoppgaver og skifting. De ble først brukt på Sørlandsbanen, blant annet til byggingen av den 9065 meter lange Kvinesheitunnelen. Tunnelen ble satt i drift i 1944 og var frem til 1973 den lengste jernbanetunellen i Norge. Under byggingen av tunellen var det lagt et smalspor mellom normalsporet.
I 1946 ble lokomotivet bygget om til normalspor av Skabo. Begge lokomotivene ble samtidig malt røde og stasjonerte på Flåm. I 1980 ble Ska 207.4 hugget opp mens Ska 207.3 finnes i dag som museumslokomotiv på Flåmsbanemuseet.
Bielski-partisanene

Bielski-partisanene var en gruppe jødiske motstandskjempere i Hviterussland under andre verdenskrig.
Etter angrepet på Sovjetunionen begynte tyske styrker å drepe kommunister og jøder i de okkuperte delene av landet. Av den jødiske Bielski-familien i Novogrudok i Hviterussland ble far, mor og to sønner drept i ghettoen der i desember 1941. Men fire sønner rømte inn i skogene sammen med 13 venner fra ghettoen, og de ble kjernet i en partisan-gruppe.
Den naturlige lederen for gruppa var Tuvia Bielski, som var veteran fra den polske hæren. Han sendte melding til jødene i ghettoene i området om å sende folk ut i skogen til ham. Til å begynne med var det bare få som kom, men de neste to årene vokste gruppa til over et tusen menn, kvinner og barn. De væpnet seg med våpen som sovjetiske styrker med vilje hadde satt igjen til partisanvirksomhet.
Bielski-partisanene avviste ingen, selv om de ikke var i stand til å delta i væpnede aksjoner, fordi dette også måtte være en familie-leir for at flest mulig jøder fra området skulle overleve. Alle slags virksomheter ble satt igang i leiren, blant annet en skole, ei sykestue og verksteder. Håndverkere som laget og reparerte ting, og fungerte som en logistikk-base for sovjetiske partisangrupper i området også.
Bielski-partisanene spredde skrekk blant tyske kollaboratører i området, både det hviterussiske frivillige hjelpepolitiet og lokale innbyggere som hadde sveket eller drept jøder. Samtidig drev de sabotasje mot okkupasjonsmakten.
Tyskerne utlovet en stor dusør til den som klarte å fange Tuvia Bielski, og gjennomførte store opprenskningsaksjoner mot alle partisangruppene i området i 1943. Noen av disse gruppene led store tap, men Bielski-partisanene kom seg unna til et mer fjerntliggende område i skogene, der de fortsatt ga vern til alle som kom.
Bielski-partisanene var allierte med sovjetiske partisaner i nærheten, under general Platon (Vasilij Yehimovitsj Tsjernysjev), men ønsket likevel å holde på selvstendigheten sin på grunn av den særegne dobbeltfunksjonen de hadde – både vern av jødiske liv og kamp mot fienden.
Sommeren 1944, da den store sovjetiske sommeroffensiven tok til i Hviterussland og området ble frigjort, kom «Kalinin»-gruppen inkludert Bielski-partisanene med 1230 menn, kvinner og barn ut fra skogen og marsjerte inn i Novogrudok i triumf. De hadde overlevd på grunn av Bielski-partisanene og deres insistering på både å redde folk og å gjøre motstand samtidig.
Asael Bielski meldte seg til tjeneste i Den røde armé og falt i slaget ved Königsberg senere same året. Tuvia Bielski reiste etter krigen tilbake til Polen, og utvandret deretter til Palestina i 1945. De overlevende Bielski-brødrene slo seg til slutt ned i USA.
Det må nevnes at Bielski-partisanene fra polsk side har blitt beskyldt for krigsregelbrudd som væpnet ran og deltaking i en massakre i den polske landsbyen Naliboki.
Omid Noorafkan

Landslaget

Han ble tatt ut i Irans bruttotropp til VM i fotball 2018 i Russland.
Feltre

Historie

Byens navn er av etruskisk opprinnelse: Felthuri eller Velhatre. Romernes navn var Feltria. Romerne bygde her den viktige veien Via Claudia Augusta som gikk fra Aquileia over Alpene til Augsburg.
Feltre ble lagt inn under republikken Venezia sammen med resten av provinsen Belluno i 1404.
Under Maximilian II av Østerrikes felttog mot Venezia i 1509 ble byen fullstendig ødelagt og senere bygd opp igjen i en karakteristisk 1500-talls stil.
Frankrike erobret Feltre i 1797, og etter Wienerkongressen tilfalt byen Østerrike-Ungarn som den tilhørte helt til 1866 da byen ble annektert av Italia. Siden slutten av første verdenskrig har den offisielt tilhørt Italia.
I juli 1943 var Feltre møteplass for Hitler og Mussolini. Foranledningen var de alliertes tiltakende press mot Syd-Italia og Wehrmachts tilbaketrekning på Østfronten kort etter det tyske nederlaget ved Stalingrad. De to forbundsfellene hadde motstridene interesser, noe som til slutt førte til at Mussolini ble avsatt av Det store fascistiske rådet og fengslet kort etter.
Einar Bergsland

Utmerkelser

Bergsland mottok St. Hallvard-medaljen i 1982.
Hunua Ranges

Hunua Ranges er en rekke åser sørøst for Auckland på Nordøya på New Zealand. De dekker om lag 250 km², hvor av dette er rundt 178 km² vernet område, og når en største høyde på 688 moh. ved Kohukohunui. Auckland får mye av vanntilførselen sin fra vannreservoarer i Hunua Ranges.
Skogene og åsene var i føreuropeisk tid benyttet av maorier for å skaffe mat, tømmer og som tilfluktssted, men i mindre grad for permanent bosetning. Området ble etter hvert kjøpt opp for å bygge ut vannforsyningen til Auckland, og senere innlemmet i de regionale offentlige parkanleggene.
Åsene ligger om lag 50 km sørøst for Auckland, ovenfor den vestlige bredden til havarmen Firth of Thames. Bosetningen er spredd i området, hvor det meste ligger innenfor grensene til Waharau og Hunua Ranges Regional Park. Enkelte kaller området feilaktig for Bombay Hills, men dette er i egentlig en mindre åsrekke som ligger sørvest for Hunua Ranges.
Nord-Irlands herrelandslag i fotball

Britiske mestre

Nord-Irland vant det britiske mesterskap i 1984, den siste gangen dette ble arrangert. Nord-Irland er derfor fortsatt i besittelse av troféet, som er utstilt på kontoret til det nordirske fotballforbundet IFA.
Preikestolen fjellstue

Preikestolen fjellstue er et turistforeningshyttekompleks i Strand kommune, som eies av Stavanger Turistforening. Den opprinnelige Preikestolhytta ble oppført i 1949, og nybygget Preikestolen fjellstue åpnet 18. november 2008. Fjellstuen er et helårsanlegg med overnattingsplasser og matservering, og er startpunkt for turer til blant annet Preikestolen. 
Hytta ligger omtrent 6 km fra riksvei 13 og det er bussforbindelse om sommeren.

Historie

Preikestolhytta ble bygget i 1949, like ved der fjellgården Vatne lå. Det var den gang ikke vei opp dit, og alt av transport måtte gå opp fjellsiden fra Lysefjorden. En motordrevet taubane ble bygget for å lette transport av materialer, mat og annet nødvendig. Skogen i området ble hugget og saget opp nede ved vannet, og brukt til bygging av hytta.
I 1961 ble driften kraftig forandret. Da kom den seks kilometer lange bilveien på plass, og det ble mulig for turister å nå fram til Preikestolen som en dagstur. 
Stavanger Turistforening hadde i mange år vurdert å utvide eller bygge nytt i Preikestol-området. I 2004 fikk de økonomisk bidrag til dette av Skagenfondene.
Fire arkitektfirmaer fra Stavanger ble invitert til å levere inn forslag til bygg. Helen & Hard leverte det bidraget (tegnet av Reinhard Kropf) som passet best til konseptet som ble satt av Stavanger Turistforening. Konstruksjonen består av Holz 100 massivtre-elementer som holdes sammen av gjennomgående bøkeplugger, ikke med lim. Preikestolen fjellstue ble i 2009 tildelt Statens byggeskikkpris.
Charles Hermite

Bakgrunn

Hermites familie stammet fra Marseille og Santo Domingo. Slik tilfellet ofte har vært med store matematikere, viste det seg tidlig at Hermite hadde en uvanlig matematisk begavelse. Allerede mens han gikk på skolen i Paris syslet han med studier av de klassiske mesternes arbeider på fritiden. Han har selv fortalt at Niels Henrik Abels skrifter gjorde et så dypt inntrykk på ham at han allerede i tidlig skolealder besluttet seg for å vie livet sitt til matematiske studier. Han begynte å studere ved École Polytechnique, men allerede etter et år avbrøt han studiene for å bruke all sin tid på matematikken.

Karriere

Allerede da han var 19 år fikk han hele den matematiske verdens oppmerksomhet rettet mot seg gjennom en løsning av divisjonsproblemet for de ultra-elliptiske funksjonene. På den tiden hørte dette området til et av de minst tilgjengelige emnene innenfor den høyere matematikken.
Arbeidene om de ultra-elliptiske funksjonene ble snart etterfulgt av oppdagelsen av en rekke nye og enkle egenskaper hos de elliptiske funksjonene, og dette var oppdagelser som Abel og Karl Gustav Jakob Jacobi helt hadde oversett.
Etter disse arbeidene innenfor matematisk analyse, konsentrerte Hermite seg hovedsakelig om aritmetikk og algebra. Særlig sentralt er arbeidet hans om femtegradsligninger. Abels første banebrytende arbeide var et bevis for at allmenne algebraiske ligninger av høyere enn fjerde grad ikke kunne løses gjennom rotutdragning. Dermed var det vist at den allmenne femtegradsligningen ikke kunne løses på samme måte som vanlige ligninger av lavere grad.
I 1858 gjorde de tre matematikerne Hermite, Francesco Brioschi og Leopold Kronecker nesten samtidig oppdagelser som førte til en fullstendig løsning av dette vanskelige problemet. Hermite var den første som publiserte sitt arbeide, og han viste at de elliptiske funksjonene ga de nødvendige opplysningene som måtte til for å løse femtegradsligninger, og dermed kunne disse behandles omtrent på samme måte som en tidligere hadde gjort med tredjegradsligninger gjennom såkalt casus irreductibilis.
Hermite stod i nær kontakt med Joseph Liouville, Charles-François Sturm og Augustin Louis Cauchy; blant hans studenter var Gösta Mittag-Leffler, Jacques Hadamard og Henri Poincaré. Han var velieder for sistnevntes doktorarbeid.
Han giftet seg med søstreren til Joseph Bertrand og ble svigerfar til Émile Picard.
Edineț (distrikt)

Geografi

Distriktet ligger nordvest i landet og grenser til distriktene Briceni i nord, Ocnița i nordøast, Dondușeni i øst, Rîșcani i sør og Romania i vest.
UTC+12.00

UTC+12.00 er et belte av tidssoner som ligger tolv timer før standardtiden UTC. I 2008 omfattet UTC+12.00 følgende områder:
It's Only Love (Beatles-sang)

Bakgrunn og innspilling

Lennon hadde hovedidéen til sangen og fikk hjelp av Paul McCartney til å skrive den ferdig. Lennon var veldig misfornøyd med teksten, og av den grunn hatet han den i etterkant. På versjonen som ble utgitt i 1965, kan man høre på setningen «just the sight of you makes night-time bright – very bright» at han nærmest ler mens han synger. George Martin Orchestra ga ut en instrumental versjon senere i 1965 med tittelen «That's a Nice Hat».
«It's Only Love» ble innspilt 15. juni 1965 i Abbey Road Studios. Tagning seks ble brukt til utgivelse i 1965. På Anthology 2 (utgitt 1996) ble tagning to inkludert (samt tagning tre som ble avbrutt etter to sekunder).
Brachypteromini

Utseende

Små (5-7 millimeter), spinkle, brunlige trebukker med korte dekkvinger som ikke dekker flygevingene. Pronotum er smalt og sylindrisk.

Utbredelse

Slekten er utbredt i middelhavsområdet.
Shonglap

Shonglap (norsk: dialog) er en ettårig utdanning for ugifte jenter i alderen 11 til 19 år i Bangladesh, satt i gang av den norske organisasjonen Strømmestiftelsen.
I Bangladesh blir mange jenter giftet bort mens de ennå bare er barn, og har ingen eller liten mulighet til å bestemme over eget liv. Målet med Shonglap er å gjøre jentene «sjef i eget liv», gjøre dem stolte og selvstendige, og å gi dem kunnskap om egne rettigheter. I tillegg får de mulighet og kunnskap til å tjene egne penger.

Skal hjelpe 100 000

De neste fem årene skal Strømmestiftelsen hjelpe minst 100 000 ungdommer gjennom Shonglap, med blant annet midler fra Operasjon Dagsverk 2008.
Heptatomispa

Utseende

En ganske liten (ca. 3 millimeter), avlang, matt, grønnlig svart bladbille, dekkvingene med gule flekker. Oversiden er tett og kraftig punktert. Antennene består av 7 ledd og er korte og noe klubbeformede, det ytterste leddet tilspisset. Hodet er bredere enn langt. Pronotum er tønneformet, tett og grovt punktert.  Dekkvingene er jevnbrede og har 8 punktstriper (10 i spissen, punktene grove og kantete), fire opphøyde lengderibber, uten pigger i spissen.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artens vertsplante er ukjent.

Utbredelse

Arten er bare kjent fra Brasil.
Han Xuandi

Keiser Xuān av Hàn (tradisjonell kinesisk: 漢宣帝; forenklet kinesisk: 汉宣帝; hanyu pinyin: Hàn Xuāndì; 91-49 f.Kr.), født Liú Bìngyǐ (劉病已), skiftet senere navn til Liú Xún (劉詢), tempelnavn Xiàoxuān (孝宣), var den tiende keiseren av det tidlige kinesiske Han-dynastiet, kjent som det Det vestlige Han-dynasti, fra 74 til 49 f.Kr. Han ble født inn i et velstående hjem, men opplevde siden fattigdom før han ble innsatt som keiser. 
Keiser Xuān var oldebarnet til keiser Han Wudi. Hans farfar Liu Ju var sønnen til Han Wudi og keiserinne Wei Zifu, og hadde vært kronprins, men ble i 91 anklaget for bruk av magi mot keiseren før han ble tvunget til å starte et mislykket opprør, og samme år begikk han selvmord. Hans far Liu Jin døde også, men det er ikke klart hvorvidt han begikk selvmord eller ble myrdet av soldater. Fordi Liú Bìngyǐ da bare var et spedbarn, ble livet hans såvidt spart, men han ble straffet ved å bli degradert til vanlig borger.
Etter keiser Hes korte regjeringstid på bare tjuesju dager i 74, ble Bìngyǐ erklært keiser av Huo Guang, halvbroren til Huo Qubing. Han har blitt regnet for å være en dyktig og hard arbeidende keiser, og siden keiser Xuān vokste opp sammen med vanlige folk, forsto han deres lidelse. Han senket skattene, gjorde regjeringen mer åpen og ansatte dyktige ministere. I tillegg var han åpen for andres forslag, var flinkt til å se folks egenskaper og konsoliderte makten sin ved å fjerne korrupte embedsmenn, inkludert Huo-familien, som hadde utøvet mye makt etter keiser Wus død. Hans henrettelse av hele Huo-klanen førte til at han ble kritisert av historikere for sin utakknemlighet ovenfor Huo Guang (e.g. Sima Guang i Zizhi Tongjian).
Under keiser Xuān var Hàn-dynastiet sterkt både økonomisk og militært. Hans regjeringstid varte i tjuefem år, før han ble etterfulgt av sin sønn, som ble keiser Han Yuandi.
Henning Throne-Holst

Bakgrunn og yrkeskarrière

Han var sønn av industrileder Johan Throne Holst (1868–1946), bror av industrileder Harald Throne-Holst (1905–1986), nevø av medisinprofessor Peter F. Holst (1861–1935) og overlege Alexander Holst (1866–1947), onkel til sosialpsykolog Harriet Holter (1922–1997) og svigersønn av major og brukseier Einar Jenssen (1860–1944).
Throne-Holst hadde examen artium fra Aars og Voss' skole fra 1913 og påfølgende studier i handelsfag i Tyskland og USA. Etter hjemkomsten fra USA ved første verdenskrigs slutt i 1918 påbegynte han studier i sosialøkonomi ved Universitetet i Oslo, men fullførte ikke. Han var administrerende direktør i A/B Marabou i Sverige fra 1918, svensk statsborger fra 1934, styreformann i A/S Freia 1946–1971, sjef for Industrikommissionens prisbyrå 1940–1943, administrerende direktør i A/B Scania-Vabis 1951–1953, styreformann i SAS 1953–1965, administrerende direktør i SAS 1954–1957 og styreformann i Findus International 1962–1966. Throne-Holst var den eneste nordmannen som nådde toppen i svensk industri på 1900-tallet. Ikke bare utviklet han Marabou til Sveriges største sjokoladefabrikk, men videreførte også farens livsverk med et tett forhold mellom næringslivet, kunst og forskning.

Utmerkelser

Throne-Holst var æresmedlem av Kungliga Ingenjörsvetenskapsakademien og Akademien for de Fria Konsterna, medlem av Vitterhetsakademien og Statens Konstråd, leder i Nationalekonomiska Föreningen, ridder av 1. klasse av St. Olavs Orden fra 1945, kommandør av Dannebrogordenen og Vasaorden samt ridder av Finlands hvite roses orden og Nordstjerneordenen.
Fotball under Asialekene 2010

Fotball under Asialekene 2010. Fotball var en av flere sporter under de 16. Asialekene som ble arrangert i Guangzhou i Kina. Fotballturneringene ble avviklet mellom 7. og 25. november 2010. Det var en turnering for menn og en for damer. Tjuefire herrelag og sju damelag deltok. Japan vant begge turneringene.